Der var ingen fejl på den VW Passat, der den 20. juli kørte galt på Vilsundbroen mellem Thy og Mors. Det skriver TV MIDTVEST. I bilen, der var kørt ind i Vilsundbroen, var en 62-årig mand sammen med 55-årige hustru og parrets to-årige barnebarn. Barnebarnet døde dagen efter ulykken. Den 55-årige kvinde var uden for livsfare og kunne derfor oplyse, at bilen muligvis havde problemer med bremserne. Derfor havde politiet efter ulykken en mistanke om, at det var bremserne, der svigtede og dette var skyld i kollisionen med broen. Men ifølge rapporten fra bilinspektionen var der intet at udsætte på bilen. - Bilen er blevet undersøgt, uden at man har fundet fejl eller mangler. Der er heller ikke konstateret fejl på vejanlægget eller broen, oplyser Jørgen Jensen fra lokalpolitiet i Thisted.

Referat:
Et tragisk biluheld ved Vilsundbroen i juli skyldes ikke svigtende bremser, som man tidligere havde troet